In dei nomine. Amen. NOVERINT UNIVERSI quod, in libro pontificali, in penultimo quaterno, Reverendi patris et domini, domini Senonensis Archiepiscopi, continentur professiones Episcoporum in provincia Senonensi, que facte fuerunt Archiepiscopo et Ecclesie Senonensi, tempore bone memorie domini Stephani, quondam Archiepiscopi Senonensis, per ordinem et modum qui sequitur: Actum anno Domini CC° nonagesimo quinto, sabbato post festum (F° 61, v°) Beati Lupi, presidente Stephano Archiepiscopo Senonense primo: Item, ego Johannes Nivernensis Episcopus Deo, et sancte matri Ecclesie Senonensi et tibi pater Stephane tuisque successoribus debitam subjectionem et obedienciam ore promicto et manu confirmo †. Item, ego Petrus Autissiodorensis episcopus, Deo et sancte matri Ecclesie Senonensi et tibi pater Stephane tuisque successoribus debitam subjectionem et obedienciam ore promicto et manu confirmo. P. Item, ego Ferricus Aurelianensis Episcopus, Deo et Ecclesie matri sancte Senonensi et Reverendo patri Stephano suisque successoribus debitam subjectionem et obedienciam ore promicto et manu confirmo †. Item, ego Johannes Carnotensis Episcopus, Deo et sancte matri Ecclesie Senonensi et tibi pater Stephane tuisque successoribus debitam subjectionem et obedienciam ore promicto et manu confirmo †. Item, ego Johannes Meldensis Episcopus, Deo et sancte matri Ecclesie Senonensi et tibi pater Stephane tuisque successoribus debitam subjectionem et obedienciam ore promicto et manu confirmo †. Item, ego Guichardus Trecensis Episcopus, Deo et sancte matri Ecclesie Senonensi et tibi pater Stephane tuisque successoribus debitam subjectionem et obedienciam ore promicto et manu confirmo †. Item, ego Bertaudus Aurelianensis Episcopus, Deo et sancte matri Ecclesie Senonensi et tibi pater Stephane tuisque successoribus debitam subjectionem et obedienciam ore promicto et manu confirmo †. Ego Guillermus Parisiensis Episcopus, Deo et sancte matri Ecclesie Senonensi et tibi pater Stephane tuisque successoribus debitam subjectionem et obedienciam ore promicto et manu confirmo †. Anno Domini millesimo CCC° quinto: Item, ego Nicolaus Meldensis Episcopus, Deo et sancte matri Ecclesie Senonensi et tibi pater Stephane tuisque successoribus, debitam subjectionem et obedienciam ore promicto et manu confirmo †. Anno Domini millesimo CCC° septimo: Ego Petrus Autissiodorensis Episcopus, Deo et sancte matri Ecclesie Senonensi et tibi pater Stephane tuisque successoribus debitam subjectionem (F° 62) et obedienciam ore promicto et manu confirmo. Anno CCC° septimo: Ego Radulphus Aurelianensis Episcopus, Deo et sancte matri Ecclesie Senonensi et tibi pater Stephane tuisque successoribus debitam subjectionem et obedienciam ore promicto et manu confirmo †. Anno Domini millesimo CCC° septimo, mense februarii. Item, anno Domini millesimo CCC° octavo, mense novembris: Ego Symon Meldensis Episcopus, Deo et sancte matri Ecclesie Senonensi et tibi pater Stephane tuisque successoribus debitam subjectionem et obedienciam ore promicto et manu confirmo †. Et ego Egidius de Monteargi, Senonensis diocesis clericus, publicus apostolica auctoritate notarius, ad requisicionem michi factam ex parte venerabilium et discretorum virorum decani et capituli Senonensis, collacionem de presenti cedula ad librum pontificalem prefati Reverendi patris, in presencia discretorum virorum dominorum Simonis de Joiaco, rectoris ecclesiae de Villa nova juxta Venulam Meldensis diocesis et Ancelli de Monteargi et decani christianitatis Ferreriensis Senonensis diocesis, testium ad hoc vocatorum et rogatorum feci, ac de verbo ad verbum predictas professiones, ordine et modo predictis, in predicto libro pontificali, vidi contineri. In quorum testimonium huic presenti cedule me subscripsi signumque meum assuetum apposui, Anno Domini millesimo CCC° XIX°, die lune in vigilia Nativitatis eiusdem, apud Ternantes, Senonensis diocesis, indictione III, Pontificatus sanctissimi Patris ac domini, domini Johannis divina providencia pape vicesimi secundi, anno quarto.